text: Brutalt hjemmerøveri i Vejle
  09 maj 2011 kl. 06.28
  En 44-årig kvinde blev tidligt mandag morgen udsat for et hjemmerøver i Vejle, skriver Vejle Amts Folkeblad.
  Det skete i hendes lejlighed klokken 4.42 på Grejsdalsvej i Vejle. 
  Røveriet var så voldsomt, at hun blødte en del fra hovedet. Hun er nu indlagt til observation på Vejle Sygehus.
  Røverne slap væk med en taske og penge, oplyser vagtchef hos Sydøstjyllands Politi, Stig Simonsen.
  Røverne var en mand og en kvinde. Manden beskrives som 175-180 centimeter høj, almindelig af bygning, mørkt hår og han var iført en sort hættetrøje, almindelige jeans og mørke sko.
  Kvinden beskrives som 160-165 centimeter høj, almindelig af bygning, mørkt hår. Hun var iført hvide cowboybukser og mørke sko.
  Oplysninger i sagen kan gives til politiet på 1-1-4.
  